open-index/open-wikipedia-markdown huggingface dataset:
Djan Faridz

Djan Faridz (lahèr 5 Agustus 1950) panèka politikus Indonesia sè ajabat mènangka angghuta Dèwan Pertimbangan Prèsidèn Republik Indonesia sejjhâk 17 Juli 2023. Salèrana sabelluna ajabat mènangka Menteri Perumahan Rakyat è jhâman Kabinèt Indonesia Bersatu II è bâbâ pamarènta'anna Prèsidèn Susilo Bambang Yudhoyono. Salèrana panèka sè andi' PT Dizamatra Powerindo.

## Kaodi'ân
Faridz èlahèrraghi è Jakarta dâri eppa'na sè anyama Mohammad Djan bân èbhuna sè anyama Aisha Djan. Salèrana ajhâlâni pendidikan è sakolah SD St. Fransiskus (1957–1963), bân SMP Kanisius (1963–1966) tor SMAN 2 Jakarta (1966–1969). Saellana panèka, salèrana alanjut pendidikan è Univèrsitas Tarumanagara, pas lulus kalabân gellar sarjana arsitèktur.

Usaha Faridz sè kapèng sèttong panèka bèngkèl las, sè bit-abidhân pas molaè ajhuwâl pakakas konstruksi. Taon 1996 Faridz maddhek PT Dizamatra Powerindo, panèka kontraktor swasta sè toman èghuna'aghi sareng Pertamina. Salèrana jhughân toman amain dâlem usaha spèkulasi tana, bân toman dhâddhi angghuta Kompolan Pangusaha Ngodâ Indonesia.

È taon 2004 Faridz dhâddhi angghuta Nahdlatul Ulama (NU), kalabân dhâddhi bendahara NU cabang Jakarta è taon 2009.

Taon 2009, Faridz kapèlè dhâddhi bekkèl Jakarta è Dèwan Perwakilan Daèrah kalabân makompol total 200.000 sowara, sè madhâddhi salèrana mènangka kandidat nomer tello'. sabâgiyân rajâ sè nyokong èpon panèka dâri NU bân pangusaha laèn. Mènangka angghuta DPD, salèrana fokus dâ' palestariyan budhâjâ Betawi bân maongghâ kapabilitas èkonomi Jakarta, kalabân fokus dâ' pasar tradisional.

Tangghâl 17 Oktober 2011 salèrana kapèlè mènangka Menteri Perumahan Rakyat, sè pas salèrana nyorot dâri pèlèyan Gubernur Jakarta. Jhughân è taon 2011 salèrana kapèlè dhâddhi Kapala cabang NU è Jakarta kantos taon 2014.

## Kontrovèrsi
È taon 2000 Indonesia Corruption Watch ngabâlâ jhâ' Faridz ampon narèma pessè ta' transparan ghâbây maddhek tenaga listrik. È taon 2004 Faridz mimpin rènovasi pasar tèkstil è Tana Abang, sè jhughân dhâddhi kontrovèrsial. Salèrana èkataoè andi' hubungan bhâghus kalabân politikus bân angghuta TNI, tamaso' Prèsidèn Susilo Bambang Yudhoyono.

Taon 2025, Hasto Kristiyanto èsangka ampon aberri' bânnya' pessè palècèn dâ' Faridz ghâbây matemmowaghi Hasto sareng eks hakim aghung ghâbây ngator praparadhilân sopajâ Hasto bisah mennang praparadhilân alabân KPK saellana salèrana èteptepaghi mènangka tarsangka kasus Harun Masiku.

## Sombher
Raline Shah

**Raline Rahmat Shah** (lahèr tangghâl 4 Maret 1985) èngghi panèka palakon, moḍèl, penyanyè, sareng rato sè raddhin ḍâri Inḍonèsia sè katoronan Melaju, Tionghoa sareng Pakistan. Salèrana noro' lomba Pottrè Inḍonèsia taon 2008 kalabân dhâddhi bâkkèlna Sumatra Ḍâjâ, èka'ḍimma salèrana dhâddhi 3rd Runner-up. Raline ampon ngaollè nominasi kaangghuy Piala Citra è Fèstival Filem Inḍonèsia 2015 mènangka dhâddhi Palakon Pendukung Binè' Palèng Saè lèbât lakonna è ḍâlem filem Soarghâ sè Ta' Èkerrongè. Raline jhughân ngennèng sèttong Fèstival Filem Bandung tor ampon ènominasiaghi sabânynya' ḍuwâ' kalè, sarta amapon ngennèng sèttong Inḍonèsian Box Office Movie Awards tor ampon ènominasiaghi sabânynya' ḍuwâ' kalè.

## Kaoḍi'ânna sareng karèrna

### 1985-2007: Latar Belakang sareng pamolangna
Raline lahèr è Jakarta è tangghâl 4 Maret 1985 ḍâri Rahmat Shah sareng Roseline Abu. Rahmat Shah, Ramana tamaso' sala sèttong pengusaha asam Sumatra Ḍâjâ sè toman dhâddhi Senator è Majlis Peemusyawaratan Rakyat ḍâri taon 1999 sampè' 2004 tor agghuta Ḍèwan Perwakilan Rakyat ḍâri taon 2009 sampè' 2014. Roseline Abu, èbhuna èngghi panèka orèng sè lambhâ' tor pegiat YPAC Mèdan (Yayasân Pambinaan Na'kana' sè Cacat), sèttong sakola'an kaangghuy na'kana' sè cacat mental sareng bhâdhânna sajjhek taon 2010. Roseline jhughân yoman dhâddhi prèsiḍèn Women's International Club è Medan ḍâri taon 2002 sampè' 2004. Raline ngaghungè ḍuwâ' alè' lakè' èngghi panèka Rollin sareng Rollan.

Massa kènè'na Raline èpamarè è Jakarta sareng Medan, sabelluna ngallè ka Johor Bahru, Malaysia, è taon 1998. Salèrana asakola è Kolej Tuanku Ja'afar, sèttong sakola'an sè ngagghuy sistem asrama è Negeri Sanga', Malaysia, è ka'dimma salèrana dhâddhi prefek sè atugas kaangghuy ngatowaè morèḍ sè laèn. Salama asakola è ka'ḍissa', salèrana dhâddhi sutraḍara dari ḍuwâ' ḍrama sakola'an sarta akting ḍâlem tello' drama musikal sareng samacemma kagiatan tèater. Raline ngaollè Silver Youth International Award è taon 2002 tor ngaollè Gold International Yputh Award è taon 3003 Kaangghuy pencapaian sadhâjâna molaè ḍâri olahraga, kegiadhân senni, sareng ngabdhina ḍâ' maghârsarè. Salèrana jhughân ngaollè "Penghargaan Prestasi Akademik Studi Bisnis Palèng Saè" kaangghuy hasèl 0-Level tor A-Lever sarta salèrana ngaollè Gold Duke of Edinburgh kaangghuy eksplorasi, Ongghâ ghunong, sarta kegiadhân sosial sè laèn.

## Sombher
Cut Irna

**Cut Indah Irna Dewi** otabâ lebbi èkennal mènangka Cut Irna (lahèr 4 Nopèmber 1971) panèka aktris bân panyanyi rock Indonèsia.

## Karir
Cut Irna langsong èkennal sareng orèng bânnya' sa'amponna album pertamana, Hantam Kromo, rammè è pasaran.

Sataon salastarèna, "Ada Aku," sè aropa'aghi lagu jâwâbhân dâri "Ada Kamu" andi'na Harry Mukti, ènyanyi'aghi kalabân cè' bhâghussâ sareng Cut Irna sa'ènggâna masenneng sakbbhina penggemar musik nasional. Cut Irna agebrak industri rekkaman polè kalabân lagu hits-na "Badai Kehidupan" (1992), sala sèttong lagu sè è yandhâllaghi è album "Dilemma."

Cut Irna jhughân èkennal mènangka trio Denis Angel, abhâreng almarhum Nike Ardilla bân Lady Avisha. Namong, kiprana trio sè èlatè sareng almarhum Deny Sabrie, coma sataon. Katello'na abâli ka jhâlân aslina mènangka panyanyi solo.

Satèya salèrana ampon ta' aktif aghâbây album polè, namong jiwana mènangka *lady rocker* pagghun odi'. Salèrana ngako jhâ' ghi' pagghun andi' kamampoan ngolah vokal.

## Kâlowarga
Cut Irna akabin è taon 1992. Akabin è taon 2002 bân èbherkadhi duwâ' pottra, Albion Janitra bân Arib Muhammad Hazin.

## Diskografi

* *Hantam Kromo* (1988)
* *Ada Aku* (1989)
* *Dilema* (1992)

## Filmografi

### filem

#### peran èkting

## Sombher


## Pranala Lowar

* Cut Irna è Instagram
Arafah Rianti

**Arafah Rianti** (lahèr è tangghâl  2 Sèptèmber 1997) panèka sala sèttong *stanḍ-up comeḍian*, aktris, bân parèntèng lampa ḍâri Inḍonesia.

## Kaoḍi'ân Awwâl
Arafah panèka pottra nomer ḍuwâ' ḍâri tèllo' tarètan, kalabân tarètan sè lebbi towa bân tarètan binè' sè anyama Halḍa Rianta. Arafah lulusân Universitas Islam Negeri Syarif Hiḍayatullah Jakarta kalabân ghellâr S-1 Manajemen Penḍiḍighân.

## Kalakoan
Arafah molaè tampil è kampussâ, tapè akhèrra ngasèllaghi con-locon sè korang loco. Saellana jâriya, Arafah noro' *Stanḍ Up* Inḍo Ḍepok. Ḍâri ka’dhissa’, Arafah noro’ lomba-lomba *stanḍ-up* komedi nè’ kènè'an, kantos mennang.

Arafah noro' auḍisi musim kaḍuwâ' *Stanḍ Up Comeḍy Acaḍemy* è Jakarta bân aropa'aghi sala sèttong ḍâri 42 finalis. molana, Arafah èkennal namong sowara sè locoh bân kamampowanna ka'angghuy aghellâ', namong bahan komeḍina ta' èkennal. Namong, Arafah nolak persepsi panèka bân ros-terrosan aghâbây penampilan sè lowar biasa. Ebimbing bân Mo Siḍik, Arafah alatèyan kantos bisa asaing bân kontestan laèn sè lebbi apangalaman. Arafah segghut abâgi aspek-aspek laèn ḍâri kaoḍi'ânna bâkto ngalakonè komeḍi solo kalabân gaya sè ta' maso' akal. Maskè konsisten, penampilan Arafah toron pan-bârâmpan kalè, namong ghâgghâr èghâli kalabân penampilân sè lebbi bhâghus, kantos akhèrra Arafah napa' ka babak *granḍ final* sè abhâreng Aci Resti bân Hernawan Yoga bân suksès dhâddhi runner-up.

## Filmografi

### Film

### Serial televisi

## Sombher
Chimamanda Ngozi Adichie

**Chimamanda Ngozi Adichie** lahèr è tangghâl 15 Sèptèmber 1977 è Enugu, Nigeria. Ngozi panèka ana' ka-5 ḍâri ennam satarètanan ḍâri pasangan Grace Ifeoma bân James Nwoye Adichie, ḍâri kalowarga suku Igbo. Rama bân èbhuna alako è Universitas Nigeria sè alokasi è Nsukka. Ngozi mamarè pamolanganna bân ngaollè pan-bârâmpan pangarghâ'ân *intelektual*. Ngozi ngala' jurusân Ilmu Kedokteran dan Farmasi è Universitas Nigeria sa'abiddhâ 1,5 taon. Sa'abiddhâ 1,5 taon ghânèka, Ngozi dhâddhi *editor* *The Compass*, sèttong *majalah* sè èpaterbi' sareng mahasiswa Universitas Kedokteran Katolik.

## Kalakowan Nolès
Ngozi lu-ghâlluna nolès panèka sa'amponna maca novel Chinua Achebe è omor 10 taon. Ngozi dhâddhi pas nolès karana ngabâs kaoḍi'ânna dhibi' akadhi bâḍâ è ḍâlem carèta novel ghânèka. Ngozi jhughân nyebbhuttaghi Buchi Emecheta mènangka pambhângon kamajjhuwân *literasi* è Nigeria tamaso' *inspirasina*. Ngozi nerbi'aghi kompolan puisina taon 1997 (*The Play*) bân drama (*For Love of Biafra*) è taon 1998. Ngozi jhghân tamaso' ka ḍâlem ḍaftar nominasi *Caine Prize* taon 2002 è carèta panḍâ' sè ajuḍul "*You in America*", bân carètana sè ajuḍul "*That Harmattan Morning*" èpèlè mènangka pamennang *BBC World Service Story Awards 2002*. È taon 2003, Ngozi mennang O. Henry Award ka'angghuy tolèsanna "*The American Embassy*", bân *David T. Wong International Short Story Prize* 2002/2003 (*PEN Centre Award*). cerpèn-cerpèn tolèsanna Ngozi jhughân terbi' è *Zoetrope: All Story*, bân *Topic Magazine*.

## Sombher
Rara Koestijah

Rara Koestijah panèka sastrawan abhâsa Jhâbâ è jaman Hindia Bâlândhâ, èkennal kalabân carpan panḍâ'na. Bâ'na panèka bâgiyân dâri generasi awal sastrawan Jawa modern sè aghunaaghi media cetak kaangghuy aghâdhui pangalaman sosial, kaodhi'ân bhâbinè'an, bân dinamika budaya Jawa è konteks kolonial. Kalabân tolesanna, Rara Koestijah aghâbây kontribusi dâ' perkembangan sastra Jhâbâ mènangka ruang artikulasi ide bân identitas è awal abad ke-20.

## Biografi
Rara Koestijah, nyamana pen sè aghâdhui penekanan mènangka sastrawan binè', nolès otabâ nolès è bhâsa Jhâbâ bân aktif è jaman Hindia Bâlândhâ. Karya-karyana bânnya' èterbitaghi è majalah sastra bân kabudâjâ'an Jhâbâ sè èterbitaghi è awal abad ke-20, akadhi Kejawen bân Panjebar Semangat, sè è bâkto jârèya dhâddhi media penting ghâbây parkembangan sastra Jhâbâ modern. Lebat carèta panḍâ'na, Koestijah nyajiaghi gambaran kaodhi'ân orèng Jawa sabbhân arè, tamaso' masalah adat, hubungan sosial, bân pangalaman bhâbinè'an è dâlem struktur kolonial. Tolesan-tolesannepon ngagambaragi peralihan dhari sastra tradisional Jaba dha’ wujud sastra modern se lebbi ringkes tor nyata, daddi bagiyan dhari tradisi sastra Indonesia pra-merdeka se atamba raja lebat media cetak.

Rara Koestijah èkennal otamana polana carèta panḍâ'na Jhâbâ, sè ètolès bân èterbitaghi è media cetak è awal abad ke-20. Karya-karyana aghâdhui peran sè penting dâlem perkembangan prosa Jawa modern, sè molaè ajhâu dâri bhângon sastra tradisional bân dâ' gaya narasi sè lebbi ringkes bân realistis. Carèta panḍâ'na èterbitaghi è majalah-majalah Jawa lokal, sè è bâkto jârèya aropaaghi sarana otama kaangghuy nyebbâlaghhi ide-ide sastra bân budaya. Lebat tolesan-tolesan gapaneka, Koestijah abanto meyara nilai-nilai, kabiyasa’an, tor pamangghi dunnya Jhaba, sambi jugan nyajiyagi sowara-soara babine’ e dunnya sastra se gi’ edominasi sastrawan lake’.

Rara Koestijah aktif è jaman Hindia Bâlândhâ, bâkto sastra pribumi molaè tombu kalabân munculna majalah bân koran bhâsa daerah. Periode panèka nandha'aghi bangkitna sastra lokal mènangka kennengngan ghâbây ekspresi sosial bân budaya è tengnga dominasi kolonial. Maske informasi biografi tentang beliau terbatas, nyamana ècatat è pan-bârâmpan penelitian bân ensiklopedia sastra Jhâbâ bân Indonesia, sè makowat peranna mènangka bagiyân dâri generasi awal sastrawan binè' Jawa. Kabâdâ'ânna jhughân èkabâliaghi dâ' warisan kabudâjâ'an Jhâbâ, sè dhâddhiyâghi bhâ'na relevan ghâbây pangajharan jhâjhârbâ'ân sastra Indonesia bân jhâjhârbâ'ân wilayah.

## Sombher
Lukita Dinarsyah Tuwo

Lukita Dinarsyah Tuwo (lahèr 25 Sèptèmber 1961) panèka birokrat Indonesia. Salèrana toman ajabat mènangka Kapala Bhâdhân Pengusahaan (BP) Batam sejjhâk 19 Oktober 2017 kantos Januwari 2019. Salèrana èghentè sareng Edy Putra Irawady sè èlanti' tangghâl 7 Januwari 2019 sè èberri'i tugas aghâbây prosès banbân parsiyabhân panyerra'an tor panyèttongan jabadhân Wali Kottah Batam sareng Kapala BP Batam. È bâkto pamarenta'anna Prèsidèn Jokowi, Menteri Koordinator Bidang Parèkonomian, Sofyan Djalil ghèbâ èpon dâri Bappenas ka Kemenko Parèkonomian bân èlanti' mènangka Sèkretaris Menko Parèkonomian tangghâl 31 Dèsèmber 2017. Bâkto Sofyan èghentè Darmin Nasution, jabadhân Lukita ta' pas toron.

Birokrat sè ajhâlâni karir 23 taon abiddhâ è Bappenas ka'dinto sabelluna jhughân toman ajabat mènangka bekkèl Menteri Parencanaan Pamaddheghân Nasional (Wamen PPN)/bekkèl Kapala Bhâdhân Parencanaan Pamaddheghân Nasional (Waka Bappenas) dâlem Kabinèt Indonesia Bersatu II. salèrana ngèrèngè Prof. Dr. Armida Salsiah Alisjahbana, S.E., M.A. sè èyangka' sareng Prèsidèn Susilo Bambang Yudhoyono mènangka Menteri PPN/Kapala Bappenas.

## Pendidikan
Lukita Dinarsyah Tuwo ajhâlâni pendidikan sakolah dhâsar è SD Priangan Bandung. Tor, salèrana alanjutaghi ka SMPN 2 Bandung. È SMAN 5 Bandung salèrana aktif è OSIS bân dhâddhi bâgiyân dâri Softball Club è Bandung.

Salèrana ajhâlâni pendidikan kuliyah è Fakultas Tèknik Industri, Institut Tèknologi Bandung (ITB) bân suksès lulus taon 1985. Bâkto kuliyah è ITB, salèrana aktif è Perserikatan Bisbol bân Sofbol Amatir sadhâjâna Indonesia (Perbasasi) bân Paduan Sowara ITB.

Maskè sabelluna mahasiswa Tèknik, Lukita mamarè pendidikan pascasarjana è bidang èkonomi, panèka University of Vanderbilt, Nashville, USA (1992). Tor gellar PhD èkonomina èkaollè dâri University of Illinois, Urbana-Champaign, USA taon 1998.

## Karir
Salèrana èyangka' sareng Prèsidèn Susilo Bambang Yudhoyono mènangka Wamen PPN/Waka Bappenas bân èlanti' tangghâl 6 Januwari 2010, ngèrèngè Menteri PPN/ Kapala Bappenas, Prof. Dr. Armida Salsiah Alisjahbana, S.E., M.A.

È bâkto pamarenta'anna Prèsidèn Jokowi, Menteri Koordinator Bidang Parèkonomian, Sofyan Djalil ngèbâ èpon dâri Bappenas ka Kemenko Parèkonomian tor èlanti' dhâddhi Sèkretaris Menko Parèkonomian tangghâl 31 Dèsèmber 2017. Bâkto Sofyan èghentè Darmin Nasution, jabadhân Lukita ta' toron.

Tangghâl 19 Oktober 2017 salèrana èlanti' dhâddhi Kapala BP Batam kantos Januwari 2019.

## Sombher-sombher
Musliar Kasim

Musliar Kasim (lahèr 29 April 1958) panèka ahli partanèyan, akademikus, bân birokrat Indonesia. Samangkèn, salèrana ajabat dhâddhi Rèktor Univèrsitas Baiturrahmah tello' periode sejjhâk 2016. Salèrana toman ajabat bekkèl Menteri Pendidikan bân Kabudhâjâ'ân Republik Indonesia bidang Pendidikan (2011–2014), Komisaris Otama PT Parkebbhunan Nusantara XII (PTPN XII) molaè taon 2014, Komisaris PT Parkebbhunan Nusantara VIII (PTPN VIII) (2012–2014), Inspèktur Jenderal Kamenterian Pendidikan bân Kabudhâjâ'ân Republik Indonesia (2011), bân Rèktor Univèrsitas Andalas duwâ' periode (2006–2011).

## Kaodi'ân

### Kaodi'ân Awwâl bân Pendidikan
Musliar Kasim lahèr è Padang Ganting, Tana Datar tangghâl 29 April 1958 dâlem kalowarghâ sè cokop. Salèrana panèka ana' kaduwâ' dâri empa' satarètanan. Eppa'na, anyama Muhammad Kasim, panèka rèng dhâghâng dâri Talawi, Sawahlunto bân èbhuna, anyama Syamsiar asli Padang Ganting. Eppa'na ampon akabin duwâ' kalè sabelluna, tor èbhuna ampon acerrai dâri lakèna sè partama. Dâri eppa'na, salèrana andi' lèma' tarètan laèn èbhu. Nyama Musliar èberri'i sareng embhuk-ghâ sè anyama  Emyarwati.

Musliar ajhâlâni pendidikan è SD Padang Ganting (1971) bân SMP Padang Ganting (1974). Taon 1975, salèrana maso' ka SMAN 2 Padang bân lulus taon 1977.

Musliar ajhâlâni studi S-1 è Fakultas partanèyan Univèrsitas Andalas (Unand) molaè taon 1978 kantos lulus ollè gellar Sarjana Partanèyan taon 1983. Salèrana alanjut S-2 jurusan sè padâ è Institut Partanèyan Bogor bân ollè gellar Magister Sains (M.S) taon 1983. Salèrana sempet noro' kuliyah pancangkokan è Univèrsitas Gadjah Mada taon 1985. Salèrana ollè gellar doktor (Ph.D) dâri University of the Philippines Los Baños, Filipina sè èjhâlâni sejjhâk Novèmber 1988 kantos lulus bulân Fèbruari 1992. Salaènna panèka, salèrana jhughân toman noro' Training Management for Higher Education è Saga University, Jeppang, antarana Sèptèmber kantos Oktober 2004.

Dâlem reshuffle Kabinèt tangghâl 20 Oktober 2011, Musliar èyangka' sareng Prèsidèn Susilo Bambang Yudhoyono dhâddhi bekkèl Menteri Pendidikan bân Kabudhâjâ'ân Republik Indonesia (Wamendikbud RI) Bidang Pendidikan ngèrèngè Menteri Mohammad Nuh.

Bâkto dhâddhi Wamendikbud RI, salèrana èyangka' dhâddhi Katua Steering Committee Kurikulum 2013 sè tojjhuwânna ghâbây ngembhângaghi tello' kompètènsi, panèka pangataowan, katerampilan, bân Tèngka. Salèrana sempet dhâddhi sè majhâlân Tugas Rèktor Univèrsitas Sam Ratulangi antarana Maret kantos Juli 2014.

Taon 2012, Menteri Naghârâ Bhâdhân Usaha Andi'na Naghârâ (BUMN) Dahlan Iskan ngangka' Musliar Kasim dhâddhi angghuta Dèwan Komisaris PT Parkebbhunan Nusantara VIII (PTPN VIII) aghentè'è Aries Muftie mètorot Sorat Kapotosan Nomer KEP-56/MBU/2012 tangghâl 6 Fèbruari 2012.

## Sombher-sombher
Fasli Jalal

Fasli Jalal (lahèr 1 Sèptèmber 1953) panèka akademisi Indonesia, tokoh/praktisi pendidikan Indonesia, ahli gizi, Partombuwân bân Pangembhângan ana' tor birokrat Indonesia. Samangkèn, Fasli Jalal ajabat mènangka Rèktor Univèrsitas Yarsi Jakarta saellana èlanti' sareng Yayasan YARSI taon 2019. Salèrana toman ajabat mènangka Kapala Bhâdhân Koordinasi Kalowarghâ arencana Nasional Republik Indonesia (BKKBN) ghâbây periode 2013 - 2015, bekkèl Menteri Pendidikan Nasional Republik Indonesia ghâbây periode 2010-2011, Dirèktur Jenderal Pendidikan Tèngghi Republik Indonesia è periode 2007-2010.

Mènangka bekkèl Menteri Pendidikan Nasional, Fasli Jalal ngèrèngè Menteri Pendidikan Nasional Muhammad Nuh dâlem Kabinèt Indonesia Bersatu II sè èbentu' Prèsidèn Susilo Bambang Yudhoyono.

Fasli Jalal panèka akademisi Indonesia kalabân bidang kaahliyânna è bidang gizi, partombuwân, bân pangembhângan ana'. Sub-bidang kaahliyân otabâ kakhususanna panèka fènomèna stunting, khusussa fènomèna stunting è Indonesia bân usaha-usaha panoronan stunting è Indonesia, tor Pendidikan Ana' Aomor Kènè' Holistik Integratif.

## Kaodi'ân

### Kaodi'ân Awwâl
Fasli Jalal lahèr è kottah kènè' Padang Lanjhâng è tangghâl 1 Sèptèmber 1953 dâri eppa', nyamana Engku Djalal Ibrahim bân èbhuna, anyama Rinjani Syarif. Duwâ' rèng seppona Fasli Jalal asalla dâri Nagari Tanjuang Bonai, Kacamadhân Lintau Buo, Kabhupatèn Tana Datar, Somattra Bârâ' bân andi' profèsi mènangka pandidi'. Salaènna panèka, eppa'na panèka aktivitis/sè magerra' Muhammadiyah è Somattra Bârâ'.

### Pendidikan
Fasli Jalal amolaè pendidikan tèngghina è Fakultas Kedokteran Univèrsitas Andalas, Padang, saellana mamarè pendidikan è SMAN Padang Lanjhâng. Taon 1981, Fasli mamarè pendidikan profèsi kedokteranna è Univèrsitas Andalas. Tor è taon 1991 salèrana ollè gellar  Doctor of Philosophy (Ph.D) dâlem bidang Èlmo Gizi Masyarakat (kalabân Minor è bidang Epidemiologi bân Program Studi Asia Tèmor Lao') Univèrsitas Cornell, Ithaca, New York.

## Kaodi'ân Pribadi

### Kalowarghâ
Fasli Jalal akabin sareng Dr. Gusnawirta Taib, M.Pd. bân andi' tello' ana', panèka: Fitra Ifana, S.Psi, M.Psi., Anisa Ifana, S.Psi., M.Sc., bân Wahyu Figura, S.MB., M.Sc.

## Sombher-sombher
Hermanto Dardak

Achmad Hermanto Dardak (6 Januwari 1957 – 20 Agustus 2022) panèka insinyur sipil, Dosèn, bân tèknokrat Indonesia sè ajabat dhâddhi Katua Umum Parsèttongan Insinyur Indonesia (PII) periode 2015–2018. Salèrana sabelluna ajabat dhâddhi Kapala Bhâdhân Pangembhângan Infrastruktur Wilayah periode 2014−2016 bân bekkèl Menteri Kalakowan Umum periode 2010−2014. Salèrana panèka lulusan Institut Tèknologi Bandung bân Univèrsitas New South Wales.

Taon 2014, salèrana dhâddhi orèng Indonesia partama sè ollè pangarghâ'ân palèng agèngsi dhunnya è bidang pamaddheghân jhâlân (Road Sector), panèka International Road Federation (IRF) Professional of the Year.

## Kaodi'ân Pribadi
Salèrana akabin sareng Sri Widayanti, bân andi' empa' ana'.

## Pendidikan

* Tèknik Sipil ITB taon 1975, lulus 1980
* Master Tèknik Sipil dâri Univèrsitas New South Wales, Australia lulus taon 1985
* Doktor Transport Economy dâri Univèrsitas New South Wales, Australia lulus taon 1990

## Karir

* Kapala Biro Parencanaan Kalakowan Umum
* Kapala Pusat Kabijaghân Kalakowan Umum
* Dirjen Panata'an Ruang Kalakowan Umum
* Dirjen Bina Marga Kalakowan Umum
* Bekkèl Menteri Kalakowan Umum
* Kapala Bhâdhân Pangembhângan Infrastruktur Wilayah
* Kapala Program Studi S2 RIL (Rèkayasa Infrastruktur bân Lingkungan) Univèrsitas Pancasila

## Organisasi

* Katua Umum Parsèttongan Insinyur Indonesia (2015–2018)
* President Eastern Regional Organization for Planning and Human Settlements (EAROPH)
* President Road Engineering Association for Asia and Australasia (REAAA)
* Katua Umum HPJI (Kompolan Pangembhângan Jhâlân Indonesia)
* Katua MTI (Masyarakat Transportasi Indonesia)
* Katua Umum PPI-Australia
* Katua Umum IKAMA (Ikatan Alumni Australia)
* Katua Hubungan Almamater IA-ITB

## Sèdhâna
Hermanto Dardak sèdhâ è Jhâlân Tol Pemalang–Batang KM 341+400, tangghâl 20 Agustus 2022, polana kamalangan kol 03.25 WIB dâlem parjhâlânan dâri Semarang ka Jakarta. Motor Toyota Innova sè ètompa' nabra' bemper budih truk Hino K-1909-BH. Polisi Daèrah Jhâbâ Tengnga nyata'aghi motor sè ajhâlân dâlem kaceppedhân 100 KM/jhâm bân nyangka jhâ' sopir Angga Saputra ngantok bâkto nyettir.

## Sombher-sombher
Rusman Heriawan

Dr. Rusman Heriawan, S.E., M.Si. (lahèr 4 Novèmber 1951) panèka akademisi bân statistikawan asal Indonesia. Salèrana panèka ahli statistika sè toman ajabat mènangka èksekutif è Bhâdhân Pusat Statistik dâri 2006 kantos 2011 bân ngawwâli karirra è lembaga kasebbhut è Urusân pendapatan nasional sejjhâk 1974. È akhèr periodena mènangka Kapala BPS, salèrana èyangka' sareng Prèsidèn Susilo Bambang Yudhoyono ghâbây ajabat bekkèl Menteri Pertanian kantos periode alako Kabinèt marè taon 2014. Salèrana èberri'  mandat ghâbây abhânto tugas menteri ghâbây pancanangan jangka nengnga è bidang partanèyan. È dâlem internasional, Rusman dhâddhi Katua Biro Statistik è Komisi Èkonomi bân Sosial Perserikatan Bhângsa-Bhângsa ghâbây Asia bân Pasifik taon 2009.

Lèma taon abiddhâ mimpin BPS (2006-2011), salèrana ngalakonè pan-bârâmpan terobosan akadhi maceppet pamaddheghân infrastruktur bân maongghâ kuwalitas tenaga-tenaga paneliti è BPS sè ètandhâi kalabân sajân ongghâna kaparcajâ'ân publik dâ' BPS dâlem nyadiyâ data statistik sè lebbi bhâghus. 

Mènangka paneliti BPS, Rusman Heriawan bânnya' fokus dâlem neraca nasional, pardhâghângan, jasa, pamaddheghân daèrah, rancana stratègis, tenaga karjâ, gâji, dampa' pamaddheghân, kantos studi pangembhângan akuntansi Indonesia. Salèrana ngawwâli karirra è BPS saellana lulus dâri Akademi Èlmo Statistik (AIS) sè pas aghentè nyama dhâddhi Sakolah Tèngghi Èlmo Statistik (STIS) è taon 1974.

## Kaodi'ân
Salèrana ngawwâli karirra kalabân alako è Bâgiyân Pendapatan Nasional, BPS. Terros karirra ongghâ kalabân ollè jabadhân mènangka Kasubag Konsulidatsi Neraca Sektor bân Kapala Bâgiyân Neraca Sèktor Publik. È taon 1993, salèrana ajabat mènangka fungsional statistik ngodâ, bân toman ajabat mènangka paneliti ngodâ kantos dhâddhi ahli paneliti otama taon 2000. Tor salèrana dhâddhi dèputi kapala kantos èyangka' dhâddhi Kapala BPS sejjhâk 28 Juni 2006 kantos 2011.

Mènangka statistisi, Doktor Èkonomi Partanèyan dâri IPB taon 2004 ka'dinto toman ajabat dhâddhi Katua Biro Statistik ESCAP (Economic and Social Commision for Asia and the Pasific). È bâbâ pamarènta'anna, BPS lako dhâddhi rujughân è Kawasan Asia-Pasifik. Mèlana dâri panèka, Rusman jhughân èdaulat mimpin organisasi statistik Naghârâ-Naghârâ Islam (OIC).

Salèrana jhughân serrèng èonjhâng dhâddhi moderator, panyaji bân peserta dâlem pan-bârâmpan seminar statistik. Saè sè èsadiyâ'aghi sareng institusi dâlem Naghârâ otabâ Lowar Naghârâ akadhi IDE, MITI, JAPOR, WTO, ESCAP, JICA, ADB, World Bank bân mènangka panyaji è Meeting on Social Indicators and Social Accounting, OECD, Seoul.

## Kaodi'ân pribadi
Rusman lahèr è Bogor, Jhâbâ Bârâ' è arè Ahad, 4 Novèmber 1951. Bâkto asakola è Sakolah dhâsar, salèrana narèma distribusi susu sacara gratis. Rèng seppona jhughân alangganan susu bân è atèr sabbhân lagghu.

## Pangarghâ'ân

* Bintang Mahaputera Otama (11 Oktober 2014)

## Sombher-sombher
Clarissa Goenawan

**Clarissa Goenawan** (lahèr 1988) panèka novelis bân panolès kalahèran Kotta Sorbhâjâ, Inḍonèsia. Clarissa toman ollè pangarghâ'ân ḍâlem bhângsa *Karya Fiksi Pendek* lèbât novella sè ajuḍul *Rainbirds: A Novel*. *Rainbirds* èbahas sareng majalah sastra bân antologi è pan-bârâmpan naghârâ, akadhi Singapura, Australia, Jeppang, Inḍonèsia, Inggris, bân Amèrika Serikat. *Rainbirds* panèka novel sè lu-ghâlluna ètolès sareng Clarissa, ampon terbi' è ḍâlem sabellâs bhâsa ḍâri cem-macem naghârâ.

## Kaoḍi'ân Awwâl
Clarissa Goenawan aropa'aghi katoronan Tionghoa sè lahèr bân nettep è kotta Sorbhâjâ, Jhâbâ Tèmor sabellumma ahèrra ngallè ka Singapura è omor 16 taon.

Clarissa lèbur seni bân anḍi' pangaterro dhâddhi panolès sajjhâk ghi' kènè'. Namong nalèkana ghi' kènè', Clarissa ghi' ta' anḍi' bânnya' ghâmbhârân bân ghi' ta' ngaonèngè tentang dhâddhi panolès. Tapè sajân rajâ, Clarissa toman mèkkèr jhâ' dhâddhi panolès bânnè kalakowan sè *realistis*. Nalèkana maso' ḍâlem kapanolèsan, Clarissa saḍar jhâ' abâ'ân terro matekka'a pangaterrona sè ḍâri ghi' kènè. Clarissa ahèrra ambu ḍâri lakona, bân molaè mamantep niat ka'angghuy dhâddhi panolès.

## Pangarghâ'ân

### ''Bath Novel Award''
Sa'amponna panerbi'ân novel lu-ghâlluna sè ajuḍul *Rainbirds: A Novel*, nyamana Clarissa maso' mènangka ḍaftar pamennang pangarghâ'ân *Bath Novel Award* taon 2015. Novel ghânèka èpaterbi' sareng SoHo Press, panerbi' buku sè lèngkoppa è Kotta New York, Amèrika Serikat. *Rainbirds* jhughân maso' mènangka ḍaftar novel panḍâ' palèng beccè' è *Britain Prize*, *The Dundee International Book Prize*, bân jhughân *The First Novel Prize* taon 2016 è Inggris. Karyana Clarissa panèka èyarghâi banya' pihak, karana novel panèka anḍi' latar belakang otabâ karakter Jeppang sè kowat, tapè ètolès sareng orèng sè bânnè orèng Jeppang otabâ bânnè katoronan Jeppang

## Sombher
Michael Crichton

**John Michael Crichton, M.D**. (pangeccapan: /ˈkraɪtən/; 23 Oktober 1942 - 4 Nopèmber 2008) panèka panolès, produser fèlem/tivi, bân sutradara Amèrika Serikat. Crichton èkennal kalabân karya-karyana sè aropa'aghi novel, fèlem, bân acara tivi sè atema *fiksi ilmiah* bân *techno-thriller*.

## Lako
Crichton èlahèrraghi è Chicago, ḍâri pasangan John Henderson Crichton bân Zula Miller Crichton. È bâkto ghi' kènè', Crichton nettep è Roslyn, Long Island, New York. Crichton anḍi' ḍuwâ' tarètan binè' anyama Kimberly bân Catherine, bân alè' lakè' anyama Douglas.

È bâkto dhâddhi mahasiswa kaḍokteran, Crichton nolès novel kalabân nyama pèna **John Lange** otabâ **Jeffery Hudson**. Novel *A Case of Need* sè ètolès kalabân nyama pèna Jeffery Hudson mennang pangarghâ'ân Edgar ka'angghuy novel palèng beccè' taon 1969. Novel ajuḍul Dealing ètolès abhâreng alè'èn, Douglas. Kaḍuwâna ngangghuy nyama pèna **Michael Douglas**. È kolè' buḍi bukuna èpasang foto sè èkala' èbhuna nalèkana sè ḍuwâ' ghi' kènè'.

Crichton akabin lèma kalè bân atellak empa' kalè. Crichton toman akabin sareng Suzanna Childs, Joan Radam (1965-1970), bân Kathy St. Johns (1978-1980) sabellumma akabin sareng binè sè kaempa' anyama Anne-Marie Martin sè ngasèllaghi ana' binè' anyama Taylor Anne. Binè sè kalèma' anyama Sherri Alexander. Crichton sèdhâ omor 66 taon karana kanker è Los Angeles, tangghâl 4 Nopèmber 2008.

## Sombher
Daeng Kanduruan Ardiwinata

**Daeng Kanduruan Ardiwinata** panèka *Nasionalis*, *Agamis*, bân Sastrawan Sondhâ. Ardiwinata aropa'aghi ghuru bhâsa, panarjemma bhâsa, pamaddhek bân katowa *Paguyuban Pasundan*, sarta *Redaktur Balai Pustaka*. Maskè ramana katoronan Suku Makassar sè asalla ḍâri Kabupatèn Gowa, Sulawesi Lao', ghânèka ta' abâtessè trèsnana Ardiwinata ḍâ' sastra Sondhâ. Ardiwinata panèka pangarang lu-ghâllu *roman* ḍâlem bhâsa Sondhâ.

## Riwayât Kaoḍi'ân
Ardiwinata lahèr è Bandung è taon 1866 bân sèdhâ è Tasikmalaya è taon 1947. Ramana sè anyama *Baso Daeng Passau* alias *Daeng Sulaeman* aropa'aghi suku Makassar ḍâri Kabupatèn Gowa.

## ''Paguyuban Pasundan''
**Paguyuban Pasundan** èpaddhek karana morèd asal Sondhâ sè anḍi' tojjhuwân marajjhâ masyarakat Inḍonèsia, khusussa sè bâḍâ è Jhâbâ Bârâ'. Awwâ' manjhengnga Paguyuban Pasundan, panèka èpèmpèn sareng Mas Dayat kèng ta' abit èserra'aghi kapamèmpènanna ka Ardiwinata, mènangka katowa bân R. Iskandar Brata mènangka sekretaris I. Ardiwinata èpèlè mènangka katowa nuddhuwaghi jhâ' organisasi sè èpaddehk taon 1913 panèka ta' malolo anḍi'in orèng Sondhâ, karana Ardiwinata ghi' anḍi' ḍârâ Makassar.

## Karya
Karya-karyana Ardiwinata panèka bânnya', tapè èbâbâ panèka coma è antarana:

# *Tatakrama oerang Soenda*, 1910.
# *Baruang ka nu ngarora*, 1966.
# *Tata bahasa Sunda*.
# *Dongeng-dongeng Soenda*, 1910.
# *Tri wangsa*, 1921.
# *Soendaasch spel- en leesboekje*, 1926.

## Sombher
Ardina Rasti

**Raḍen Ajeng Arḍina Rasti Wiḍiani** (lahèr è tangghâl 6 Jânuwari 1986) panèka sala sèttong aktris, moḍel, bân panyanyi Inḍonesia. Rasti molaè alako dhâddhi moḍel kalabân mennang juara kaḍuwâ' è lomba *Gaḍis Sampul* è taon 1999.

## Kaoḍi'ân Pribaḍi
E awwâl taon 2002, Rasti dhâddhi sorotan meḍia polana hubunganna bân Lucky Wiḍja, vokalis ḍâri grup musik Element, namong hubunganna ampon marè è akhèr taon 2007.

È awwâl taon 2011, Rasti perna anḍi' hubungan bân aktor Eza Gionino, namong hubunganna ampon marè. È bulân Oktober 2012, Rasti alaporaghi Eza ka polisi kalabân tuḍuhan aropa'aghi lalakon panganiaya'an. Eza ènyataaghi alakonè tinḍaghân kasebbhut bân pangadhilân bân ajhâlânaghi okoman penjara polana lalakon kasebbhut.

## Penḍiḍighân

* Institut Komunikasi bân Bisnis LSPR, S-1 Ilmu Komunikasi (ambu)

## Filmografi

### Film

### Serial televisi

### Serial web

## Sombher
Sophie Kinsella

**Madeleine Sophie Wickham** otabân sè èkennal kalabân nyama pèna Sophie Kinsella (12 Ḍèsèmber 1969 - 10 Ḍèsèmber 2025) panèka panolès binè' asal Inggris. Ḍuwâ' novella sè lu-ghâllu ḍâlem sekuel *Shopaholic,* èngghi ka'ḍinto *The secret Dreamworld of a Shopaholic* bân *Shopaholic Abroad*, maso' lu-ghâlluna ḍâlem ḍaftar buku palèng paju è Inggris bulân Sèptèmber 2000. Salanjuddhâ, novel *The secret Dreamworld of a Shopaholic* èpaterbi' polè kalabân juḍul *Confessions of a Shopaholic* bân ampon èpadhâddhi fèlem kalabân juḍul sè paḍâ è 2009.

Shopie Kinsella ampon ajhiwâl lebbi ḍâri 45 juta buku è lebbi ḍâri 60 naghârâ bân ampon ètarjemma ka ḍâlem 40 bhâsa lebbi.

## Riwayât Kaoḍi'ân
Sophie lahèr è tangghâl 12 Ḍèsèmber 1969 è Inggris. Sophie lahèr mènangka ana' sarèyang ḍâri tello' satarètanan, èngghi panèka Abigail bân Gemma sè jhughân dhâddhi panolès. Sophie nempo pamolangan è Universitas Oxford, jurusân politik, fèlsapat, bân èkonomi. Lakona Sophie sè ghi' lu-ghâlluna panèka mènangka *asisten junior* è sèttong *majalah* ka'angghuy *pensiunan*, tapè Sophie pas dhâddhi *jurnalis keuangan*, sabellumma ahèrra dhâddhi panolès. È taon 1991, Sophie akabin sareng Henry Wickham bân anḍi' lèma' ana' (4 lakè' bân 1 binè') anyama Freddy, Hugo, Rex, Oscar, bân Sybella. Sabelumma sèdhâ, Sophie nettep è Inggris sareng kalowargana.

## Buku Karyana
È bâbâ panèka è antarana karya tolèssa Sophie Kinsella:

* *Can You Keep a Secret?* (2003)
* *The Undomestic Goddess* (2005)
* *Remember Me?* (2008)
* *Twenties Girl* (2009)
* *I've Got Your Number* (2011)
* *Finding Audrey* (2015)
* *Wedding Night* (2013)
* *My Not So Perfect Life* (2017)
* *Surprise Me* (2018)
* *I Owe You One* (2019)
* *Love Your Life* (2020)
* *The Party Crasher* (2021)

## Sombher
Artika Sari Devi

**Artika Sari Ḍevi Kusmayaḍi** (lahèr è tangghâl 29 Sèptèmber 1979) panèka sala sèttong moḍel, aktris, parlèntèng lampa, bân rato karaddhinan ḍâri Inḍonesia. Artika abâkkèllè provinsi Bangka Belitung neng è kontes Puteri Inḍonesia 2004 bân mennang. Artika abâkkèllè Inḍonesia è lomba Miss Universe 2005 bân maso' ḍâ' peringkat 15 .

## Kalakoan

## dhâddhi rato karaddhinan
Artika abâkkèllè provinsi Bangka Belitung neng è kontes Puteri Inḍonesia 2004 bân mennang. Artika panèka sèttong-sèttongnga bâbinè' Asia sè bisa maso' ka 15 tèngghi Miss Universe 2005. Sabellunna mangkat bân abâkkèllè neng è lomba kasebbhut, Artika ngadhepbhi kontroversi polana foto satenga abângkang paḍâ bân mowana Artika. Artika nolak jhâ' orèng sè bâdâ è foto panèka aba'na.

## dhâddhi aktris
Artika amaèn neng è filem lughâlluna, *Opera Jawa* (2006). Ka'angghuy ḍebutdhâ, Artika mennang pangarghâ'ân Aktris Terbaik è Festival Film *3 Benua* *Nantes*, Prancis.Artika jhughân mennang pangarghâ'ân Aktris Terbaik è Festival Film *Inḍependen Internasional Bruxelles* ka-35 è Brussels, Belgia, sè èlaksana'aghi ḍâri tangghâl 4 kantos 9 Novèmber 2008.

È taon 2007, Artika amain è ḍâlem filem panḍâ' indie se juḍullâ *Mati Bujang Tengah Malam* abhâreng Eross Canḍra.

## Kaoḍi'ân Pribaḍi
Artika anḍi' hubungan bân penyanyi Baim tello taon abiddhâ. Artika bân pacarra ngomomaghi bân anyata'aghi serius ka'angghuy akabin è taon 2008. tangghâl 23 Agustus 2008, Artika bân Baim resmi akabin. Baim ngatorraghi mahar kalong emmas 23 gram spesial bân pèssè Rp 230.808.

## Penḍiḍighân
Artika lulus è Fakultas Hukum Universitas Islam Inḍonesia.

Artika sabellunna ampon nerrossaghi ghellâr magisterra kalabân mèlè proḍi kenotarian è Fakultas Hukum, Universitas Gaḍjah Maḍa, namong motossaghi kaangghuy ta' sampè' marè.

## Sombher
Arzeti Bilbina

**Arzeti Bilbina**, nyama lengkapbhâ **Arzeti Bilbina Huzaimi Setiawan** (lahèr tangghâl 4 Sèptèmber 1973), panèka moḍel, aktris filem bân sinetron, parlèntèng lampa, bân politisi Inḍonesia. Arzeti panèka angghuta ḌPR Inḍonesia ḍâri Partai Kebangkitan Bangsa.

## Kaoḍi'ân Awwâl
Arzeti lahèr è Lampung è tangghâl 4 Sèptèmber 1973, ana' nomer lèma' ḍâri petto' pottra ḍâri kalowarga parantau Minangkabau. Ramana ḍâri Batusangkar, èbhuna ḍâri Bukittinggi.

## Kalakoan

### alako dhâddhi Moḍeling
Arzeti molaè lakona dhâddhi moḍel. Kasohoranna ros-terrosan ongghâ, akhèrra dhâddhi sala sèttong moḍel tèngghi è Inḍonesia. Salaèn ajhâlân è *catwalk*, Arzeti jhughân ampon ajhâlânaghi akting, sanajjân ghi' ta' dhâddhi peran otama. Arzeti amain è ḍâlem filem televisi "*Ajari Aku Cinta*" bân sinetron *"Romantika."* Arzeti jhughân aḍukung filem sè èinspirasi ḍâri Bom Bali sè juḍullâ *Angels Cry*.

Salaèn jâriya, aktivitassa dhâddhi bintang jhughân tamaso' penampilan dhâddhi parlèntèng lampa è program televisi, è antarana acara horor "*Percaya nggak percaya*" bân ngajhâr è *Face Modeling*.[6] Arzeti jhughân anḍi' sakola'an moḍeling sè èka'anḍi' bân Jamal Hasan Zema Management. Areng-sareng Jamal, Arzeti aluncuraghi buku panḍuwân modeling sè ajuḍul "*Moḍel Portfolio*." Arzeti jhughân aropa'aghi juri è acara realitas "*Mamamia Show*," sè ètayangaghi è Inḍosiar ḍâri tengnga taon 2007 kantos 2010.

## lakona dhâddhi Politik
Salaèn aktivitassa è inḍustri hiburân, Arzeti jhughân aropa'aghi angghuta ḌPR Inḍonesia ḍâri Partai Kebangkitan Bangsa(PKB) neng è perioḍe 2014-2019 bân 2019-2024. Arzeti dhâddhi angghuta ḌPR Inḍonesia è tangghâl 27 Jânuwari 2015, sa'amponna Imam Nahrawi èpèlè Mentri Pemuḍa bân Olahraga è Kabinet Kerja.

## Sombher
Asha Assuncao

**Asha Maria Assuncao** (lahèr è tangghâl 6 Junè 2001) panèka sala sèttong aktris bân moḍel asal Inḍonesia. Asha èkennal polana peranna è sinetron *[[Buku Harian Seorang Istri]]*

## Kalakoan
È taon 2021, èkennal bânnya' orèng saellana amaèn peran dhâddhi Livia è sinetron *Buku Harian Seorang Istri*.

## Filmografi

### Film

### Televisi

## Pangarghâ'ân bân nominasi

## Sombher
Asha Shara

**Asha Shara** (lahèr è tangghâl 27 Oktober 1987) panèka sala sèttong aktris bân moḍel katoronan Arab.

## Filmografi

### Film

### Televisi

### Film televisi

* *Bakso Oplosan* *Ḍaging Celeng (2016)*
* *Cinta Lari Lari*
* *Suamiku Untuk Anak-Anakku*
* *Aku,* *Ḍia, ḍan Si Playboy*
* *l Love You Somat*
* *Kisah Nyata Spesial Ramaḍan: Hiḍayah Ramaḍan Untuk Perempuan Riya (2017) aperan dhâddhi Novi*
* *Kisah Nyata: Istri Terlalu* *Ḍominan, Suami Jaḍi Tak Tahan (2017) aperan dhâddhi Astriḍ*
* *Pintu Berkah: Lantunan Qur’an Anakku, Pintu Surgaku (2017) aperan dhâddhi Rini*
* *Kisah Nyata: Karma Si Penipu Umroh (2017)*
* *Pintu Berkah: Majikan Yang* *Ḍiumrohkan Pembantu (2017) aperan dhâddhi Sarah*
* *Kuasa Ilahi: Pengeḍar Obat Keḍaluwarsa (2017)*
* *Kisah Nyata: Aku Menikahi Istri* *Ḍurhaka (2017) aperan dhâddhi Winda*
* *Pintu Berkah: Gaḍis Buta Yang Ikhlas Menerima Takḍirnya (2018) aperan dhâddhi Tuti*
* *Pintu Berkah: Anak Tukang Es Keliling Jadi Pengacara (2018) aperan dhâddhi Siska*
* *Pintu Berkah: Hati Ibu Tiri Yang Tersakiti (2018)*
* *Kisah Nyata: Azab Perempuan Perebut Suami Orang (2018) aperan dhâddhi Hanum*
* *Pintu Berkah: Pisang Goreng Pembawa Berkah (2018)*
* *Pintu Berkah: Akibat Istri* *Ḍengki (2018) aperan dhâddhi Citra*
* *Pintu Berkah: Hiḍup Mewah Pelit Seḍekah Berbuah Petaka (2018) aperan dhâddhi Yani*
* *Pintu Berkah: Anak Preman Jaḍi Ustaḍzah (2018) aperan dhâddhi Ajeng*
* *Kisah Nyata Spesial Ramaḍan: Rejeki Anak Yang Telah Kusia-Siakan (2018) aperan dhâddhi Arum*
* *Kisah Nyata Spesial Ramaḍan: Taubatnya Istri Yang* *Ḍzolim (2018) aperan dhâddhi Ranti*
* *Kisah Nyata:* *Ḍemi Ingin Ḍi Puji, Suamiku Pura-Pura Soleh (2018) aperan dhâddhi Tantri*
* *Pintu Berkah: Aku Malu Punya Ayah Tukang Becak (2018) aperan dhâddhi Lasmi*
* *Pintu Berkah: Tukang Parkir Jaḍi Pengusaha (2018)*
* *Pintu Berkah:* *Ḍuka Pembantu Teraniaya Yang Bermimpi Naik Haji (2018) aperan dhâddhi Irma*
* *Kisah Nyata: Saat Aku Setia, Aku* *Ḍituduh Menḍua (2018) aperan dhâddhi Karin*
* *Pintu Berkah: Tukang Parkir Miskin Yang Ingin Menḍirikan Sekolah Gratis (2018) aperan dhâddhi Tuti*
* *Pintu Berkah: Anak Pembantu Yang Meraih Mimpinya Menjaḍi Polwan (2018) aperan dhâddhi Sari*
* *Pintu Berkah: Jagung Bakar Pembawa Berkah Untuk Bocah Yang* *Ḍitelantarkan Ayahnya (2020) aperan dhâddhi Leni*
* *Suara Hati Istri:* *Ḍirumah Milikku, Ḍiluar Suamiku Milik Orang Lain (2020) aperan dhâddhi Naḍia*
* *Suara Hati Istri:* *Ḍemi Anak Aku Bertahan, Tapi Ḍemi Anak Pula Suamiku Meninggalkanku (2020) aperan dhâddhi Arimbi*
* *Kisah Nyata Ramaḍan “Antara* *Ḍoa ḍan Air Mata”: Kesabaran Ibu Sambung Menghadapi Anak Durhaka (2025) aperan dhâddhi Ḍiana*

## Sombher
Ashira Zamita

**Ashira Zamita Teir** (sabelunna èkenal kalabân **Chilla Irawan**; lahèr 27 Mei 2002) panèka sala sèttong aktris bân penyanyi Inḍonèsia.

## Kalakoan
Ashira molaè lakona dhâddhi aktris bân penyanyi na'-kana' kalabân nyama pangghung **Chilla Irawan**. Ashira aghâbây ḍebut aktingnga dhâddhi Naḍine è serial televisi *Cinta Fitri*, salama pan-bârâmpan musim.

Ashira sempat ambu lèma taon dâri industri hiburân. Bâkto Ashira motossaghi ka'angghuy abâli è taon 2018, Ashira mèlè aghuna'aghi Ashira Zamita dhâddhi nyamana pangghunga.

## Penḍiḍighân
Ashira asakola è SD Ḍua Mei è Banten. molaè taon 2023, Ashira ampon ajhâr è Universitas Pelita Harapan, jurusan PJJ è èlmo Komunikasi.

## Filmografi

### Film

### Film panḍâ'

### Serial televisi

### Serial web

## Sombher
Tari Sigeh Penguten

Tarian Sigeh Penguten panèka ciptaan tarian regional sè asalla dâri Lampung, Indonesia, sè lahir dâri perpaduan duwâ' tradisi tradisional otama orèng Lampung: Pepadun bân Saibatin. Tarian panèka asalla dâri duwâ' tarian tradisional sè langkong kona, Tarian Melinting bân Tarian Sembah, sè kaduwâ'na abâdâhaghi tarian nyambut tamoy sè èhormati. Kalabân proses pertemuan budaya bân standarisasi identitas regional, duwâ' tradisi panèka pas èpadhâddhi sèttong bân ènyamaè Tarian Sigeh Penguten è taon 1989, ètoro'è sareng èpadhâddhi kabijakan bân peraturan budaya provinsi. Molaè jârèya, tarian panèka èkennal mènangka simbol karamahan, hormat, bân jati diri budaya orèng Lampung.

Tarian Sigeh Penguten aropaaghi tarian sambutan ghâbây para tamoy sè èhormati è pan-bârâmpan acara, baik resmi maupun informal. Tarian panèka aropaaghi sarana komunikasi simbolis, sè ènyataaghi ramah tamah, terbuka, bân hormat dâri orèng Lampung dâ' tamoy. Lebbi dâri coma hiburan, Sigeh Penguten ècerminaghi filsafat odi' Lampung, sè èkennal mènangka Piil Pesengiri, sè ècangkop nilai-nilai ﬁrima dhibi', kahormatan, bân saleng hormat. Tarian ka’dinto jhughen melambangaghi kerukunan antara duwâ’ sistem tradisional Lampung, Pepadun sareng Saibatin, sè abâreng-bâreng è dâlem sèttong ranah kabudâjâ’an.

Dhari segi gerak, tarian Sigeh Penguten ngadhep ka serangkaian gerak-gerik se alos tor anggun, camporan gaya tarian Pepadun sareng Saibatin. Sala sèttong gerakan sè palèng khas panèka èghâbây betel sareng penari binè' sè utama, sè èlambangaghi hormat bân ètarèma sè ikhlas dâri para tamoy. È dâlem konteks penampilan, Tarian Sigeh Penguten biasana èlakonè sareng jumlah penari binè' sè ganjil, paleng sakonè'na tello'. Tarian panèka umumna èlakoni è awal acara mènangka tandha pembukaan bân ungkapan senneng è dâlem nyambut tamoy. Sampè' samangkèn, Sigeh Penguten pagghun èpèyara kalabân beccè' bân serrèng èlakonè è pan-bârâmpan acara modern, sè abâdâhaghi sarana penting kaangghuy abâliaghi bân makennalaghi warisan budaya Lampung dâ' generasi ngodâ bân masyarakat sè langkong jhârna'.

È dâlem konteks penampilan, Tarian Sigeh Penguten biasana èlakonè sareng jumlah penari binè' sè ganjil, paleng sakonè'na tello'. Tarian panèka umumna èlakoni è awal acara mènangka tandha pembukaan bân ungkapan senneng è dâlem nyambut tamoy. Sampè' samangkèn, Sigeh Penguten pagghun èpèyara kalabân beccè' bân serrèng èlakonè è pan-bârâmpan acara modern, sè abâdâhaghi sarana penting kaangghuy abâliaghi bân makennalaghi warisan budaya Lampung dâ' generasi ngodâ bân masyarakat sè langkong jhârna'. Dhari segi pangangguy, para penari ngangghuy mahkota siger emmas, ikon budaya Lampung. Pakaian panèka èlengkapi sareng baju kurung celleng (baju kurung tradisional), kaen tapis, selendang, bân bânnya' perhiasan tradisional, akadhi tanggai (ornamen tanang) è garigi', sè aghâbây kesan elegan bân sakral.

Sabatara ghâpanèka, iringan musik sè èkadhâddhiyâghi ḍâri pakakas tradisional akadhi tokpong, gendhang, bân pakakas perkusi laènna. Irama musik sè dinamis namong teratur aghâbây suasana sè anget bân meriah, ècocokkaghi kalabân arte sambutan sè bâdâ è dâlem atèna Tarian Sigeh Penguten.

## Sombher
Arla Ailani

**Arla Ailani Muchtar** (lahèr è tangghâl  24 April 2002) panèka sala sèttong aktris Inḍonesia katoronan Arab. Arla panèka ana' ka sèttong ḍâri aktor Bucek Ḍepp bân Unique Priscilla, bân panakanna Fathir Muchtar bân Fera Feriska. Kabbhi jhughân dhâddhi aktor.

Arla noro'è jhâjhârbâ'ân orèng towana, anom, bân èbhuna ḍâlem alako neng è dhunnya akting, amaèn peran dhâddhi Keke è serial web *[[Virgin the Series]]*, sè ètayangaghi è awwâl taon 2022.

## Kaoḍi'ân awwâl
Arla lahèr è tangghâl  24 April 2002, ana' tongghâl ḍâri aktor Bucek Depp bân Unique Priscilla. Arla jhughân ponakanna aktor Fathir Muchtar bân Fera Feriska. ḍâri pakabinna è lughâlluna ramana, Arla anḍi' ḍuwâ' kakak kembhâr sè lebbi towa: Salmaa Chetizsa, Salwaa Chetizsa, bân Ḍaffa Jenaro. salaèn ghâpanèka, ḍâri pakabinan èbhuna sè kaḍuwâ', Arla dhâddhi kakak ḍâri ale'na sè anyama Ḍanial Altan Nubhuani.

## Kalakoan
Arla noro'è lalampa'ân orèng towana, anom, bân èbhuna è ḍâlem nerrossaghi kalakoan akting, amaèn perang dhâddhi  Keke è serial web *Virgin the Series*," sè ètayangaghi è awwâl taon 2022. proses syuting neng è serial panèka èmolaè neng è taon sabellunna.

## Filmografi

### Film

* TBA: *To be announced*

### Film panḍâ'

### Serial web

## Sombher
Asmara Abigail

**Asmara Abigail Sumiskum** (lahèr è tangghâl 3 April 1992) panèka aktris, penari, bân moḍel asal Inḍonesia, model parabân bân penari teater sabellunna abintangi  filem lughâlluna, *Setan Jawa*  è taon 2016. Asmara èkennal samarèna amain peran dhâddhi Ḍarminah è filem *Pengabḍi Setan*  è taon 2017 bân dhâddhi Ratih è filem *Perempuan Tanah Jahanam* è taon 2019. Asmara ampon tello kaleè ènominasiaghi ka'angghuy Piala Citra .

## Kalakoan
Asmara molaè alako è inḍustri hiburân kalabân noro' lomba moḍeling sè èpabâḍâ bân *Go Girl!* bân NYLON. è taon 2015, Asmara amain è film panḍâ' Jentera, sè èsutradarai sareng Ḍmaz Brodjonegoro. Asmara amaèn peran dhâddhi Rana, senno' sè èksploitasi mucikarina. Saterrossa, Asmara amaèn peran dhâddhi Asih è film sè ḍâ' aḍâ', *Setan Jawa*, è taon 2016.

È taon 2017, Asmara ollè popularitas è bâkto amaèn peran dhâddhi Ḍarminah è filem Pengabḍi Setan karya Joko Anwar .

## Filmografi

### Film

* TBA: *To be announced*

### Film panḍâ'

## Sombher


Bhângsa:Aktris
Thornton Niven Wilder

**Thornton Niven Wilder** (lahèr è Madison, 17 April 1897, sèdhâ è Hamden, 7 Ḍèsèmber 1975) panèka dramawan bân panolès novel (novelis) Amèrika abad ka-20. mènangka panolès, Wilder mennang tello' pangarghâ'ân sè kalonta, "Pulitzer Prizes" ka'angghuy novel *The Bridge of San Luis Rey* bân ka'angghuy ḍuwâ' dramana, *Our Town* bân *The Skin of Our Teeth* bân sèttong pangarghâ'ân literatur "*National Book Award*" ka'angghuy novel *The Eighth Day*.

## Kaoḍi'ân bân Karya
Wilder lahèr ḍâri pasangan Amos Parker bân Isabella Wilder. Wilder ngallè ka Cèna noro'è tugas ramana mènangka duta Amèrika Serikat. Karana kabâḍâ'ân Cèna ta' stabil, Wilder abâli ka Amèrika bân nalèkana SMA, Wilder ampon lèbur ḍâ' drama bân nolès. Wilder nempo kuliyâ è Universitas Yale, tapè sempet ambu karana Jèrman ngèbhârraghi perrang ḍâ' sabâgiyân Èropa. È taon 1920. Wilder ngaollè gellar sarjana bân paterbi' karya drama du-ghâlluna, "Trompet" è Majalah Sastra Yale. Saterrossa, Wilder nolès saccara profesional novel "Kabbalah" è Akademi Amèrika, è Roma, Italia taon 1921. È New Jersey, Wilder ngajhâr è Sakola'an Lawrenceville sambi nempo pamolangan master è Universitas Princeton bân lulus è taon 1926. Tolèsan Kabbalah aropa'aghi karyanya Wilder sè ètolès karana samangat novel "The Bridge of San Luis Rey".

Ḍâlem novel *The* *Bridge of San Luis Rey*, Wilder ngongkappaghi hubunganna bâbâtek, nasib, bân kasempadhân. Terros, ḍâlem karjâ *Our Town*, Wilder aghebrâk ide sè ampon bâḍâ tentang rowang bân bâkto ḍâlem teater. Wilder nampèllaghi gaya pan-bârâmpan generasi è New England ḍâlem bâkto sè abhâreng.

Pan-bârâmpan karjâna Wilder èngghi panèka:

* *The matchmaker* (taon 1955);
* musik loco sè ajuḍul *Hello, Dolly* (taon 1964);
* Novel *The cabala* (taon 1926);
* *Heaven's my destination* (taon 1973);
* *The Eight day* (taon 1968); bân
* *Theophilus north* (1973).

## Sombher